L'antiga fàbrica HAMSA va ser okupada el mes de març de l'any 96, dos mesos abans de l'entrada en vigor del Nou Codi Penal. Es tractava d'una gran finca [...] que es trobava en absolut desús des de l'any 92. De la seva enorme extensió vam decidir rehabilitar una petita part per poder-li donar un ús de vivenda i de centre social. En aquest temps han sigut molts els co.lectius i persones que han buscat en aquestes parets un lloc de reunió, de trobada  i d'autogestió per portar endavant projectes de crítica al sistema imperant [...] un lloc des del qual articular i canalitzar el rebuig a les institucions, al poder, a les lleis, a la cínica normalitat en la que ens ha tocat viure. 
A finals del mes de setembre, el jutjat nº 39 del civil de Barcelona ens va fer arribar al CSOA Hamsa una nova demanda judicial, interposada aquesta vegada per la immobiliària Cabrero Dos, S.L., nova propietària.[...]
Després de més de sis anys de procès judicial amb l’antiga propietat, la família Leprevost, i de que el jutge que portava el cas decidís arxivar-lo, aquesta última va decidir finalment vendre’s la finca a l’abans esmentada promotora immobiliària, que, per altra banda, va constituir-se pràcticament al mateix temps de la compra[...].
A la demanda, Cabrero Dos exigia que se li retorni la possessió d’una finca que mai ha posseït, mitjançant l’aplicació de l’article 41 de la Llei Hipotecària, on l’únic que es posa en qüestió és la titularitat de la propietat, sense poder entrar a valorar l’ús social i col·lectiu que durant aquests 7 anys i mig li portem donant a aquest espai[...].
El judici, amb data pel passat 18 de novembre, no va arribar ni a celebrar-se. En les qüestions prèvies, el jutge s'havia de pronunciar respecte la caució ( per danys i perjudicis) que havíem de pagar a la part demandant. Aquesta demanava 6.000 euros i al jutge li va semblar un bon preu. Nosaltres, evidentment, no podíem ni estàvem disposats a pagar aquesta xifra, així que directament el cas passava a ser vist per sentència, sense cap possibilitat per part de l'assemblea de l'Hamsa, d'obrir la boca. La ressolució del jutge no va trigar ni quatre dies en arribar: ens fan forat [...] Per la nostra part hem interposat un recurs a l'Audiència Provincial, però podria ser que la sentència s'executés abans que l'Audiència es pronunciï.
No ha estat, però, un fet inesperat: per una banda, s’han iniciat tots els tràmits per tirar endavant el PERI d’Hostafrancs [...]. Com a tantíssims altres punts de la ciutat i del barri, l’Ajuntament pretén imposar una reforma urbanística sense escoltar-se en cap moment a qui l’hem de patir directament [...] El Districte ha venut l’operació en forma de zona lliure (una plaça dura) i la construcció de 36 vivendes i un pàrquing de dues plantes per sota de tota la plaça, com a compensació per a que la immobiliària cedeixi posteriorment la titularitat del sòl a la municipalitat. D’aquesta manera, l’Ajuntament prova de no esquitxar-se per fer desaparèixer un dels pocs espais socials no institucionalitzats que té el barri, convertint la situació simplement en un conflicte entre propietaris  particulars i ocupants. 
Per un altre costat, l’Associació de Veïns d’Hostafrancs ha actuat des de que ens vam reapropiar de l’Hamsa, i aquests últims mesos de forma més insistent, com un autèntic satèl·lit del Districte, pressionant a totes les instàncies que ha pogut (judicials, administratives i veinals) per tal de que ens fessin fora; negant-se sistemàticament a dialogar sobre una solució que permetés coexistir un espai lliure d’ús comunitari (plaça, parc o el que els veïns i veïnes decidíssim) amb l’edifici que okupem [...] Ara bé, ens oposem a la construcció d’un pàrquing que [...] respon únicament a la transformació a la que estan sometent al barri les institucions municipals: augment de la capacitat del barri per absorvir l’arribada de vehicles per tal d’afavorir projectes com l’ampliació de l’Estació de Sants, el centre comercial de la plaça de Les Arenes i l’apabullant aparició a la carretera de Sants de locals de grans cadenes comercials en detriment del petit comerç.[...].
Per últim, aquesta nova denúncia sobre l’Hamsa no arriba com un fet aïllat; en aquests últims mesos s’han reactivat els procesos judicials i les amenaces de desallotjament sobre una gran part dels centres socials que ens hem reapropiat durant aquests anys a Barcelona i a la seva àrea metropolitana [...] Sembla que l’operació de maquillatge del Fòrum 2004 [...] no és compatible amb les veus dissidents que denuncien que ni vivim en una democràcia, ni el capitalisme per molt que es netegi la cara pot conviure amb la justícia social, ni Barcelona és una ciutat tan plural i oberta com PSC, ERC i IC [...] ens volen fer creure [...]
No esperem res d’una justícia pensada i articulada per acabar amb projectes com el nostre. Tenim molt clar a qui pertany l’Hamsa, a tots aquells i aquelles que li hem estat donant un valor col·lectiu i un ús fora d’interessos especulatius o de domini. Defensarem l’Hamsa no només pel que es viu dins de les seves parets, sinò perquè és un dels nostres espais de lluita contra un sistema basat en la lògica del diner i del control social, i ho farem amb tota aquella gent que senti com a seus i necessaris espais com l’Hamsa. 
Per tot això us convidem a estar atents i atentes i a participar a les diferents convocatòries que hi haurà d'ara en endavant. Hem obert també una pàgina web i una adressa de correu electrònic per si us voleu posar en contacte amb nosaltres a lo modern (www.csoa-hamsa.tk; hamsa@correu.vilaweb.com). Si voleu fer-ho a lo tradicional, que sempre dóna més caloreta, ja sabeu on estem. Salut i petons i abraçades.